కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Marjaavan Trailer: ఆరడుగుల హీరో, మూడు అడుగుల విలన్
రకుల్ ప్రీత్ సింగ్ మరో హిందీ సినిమా ‘మర్జావా’. ఈ సినిమాకు సంబంధించిన ట్రైలర్ తాజాగా విడుదలైంది. సిద్ధార్థ్ మల్హోత్రా కథానాయకుడిగా నటించారు.
Samayam Telugu | Updated:
Sep 26, 2019, 01:40PM IST
మర్జావా
బాలీవుడ్‌లో ‘దే దే ప్యార్ దే’ సినిమాతో మంచి విజయం అందుకున్నారు రకుల్ ప్రీత్ సింగ్. ఇప్పుడు ఆమె కథానాయికగా నటించిన మరో హిందీ చిత్రం ‘మర్జావా’. సిద్ధా్ర్థ్ మల్హోత్రా కథానాయకుడిగా నటించారు. ‘స్టూడెంట్ ఆఫ్ ది ఇయర్ 2’తో బాలీవుడ్ ఎంట్రీ ఇచ్చిన తారా సుతారియా ఇందులో మరో కథానాయికగా నటించారు. కాగా ఈ చిత్ర ట్రైలర్ తాజాగా విడుదలైంది. ఎంతటి సాహసాలకైనా బెదరని యువకుడి పాత్రలో సిద్ధార్థ్ నటించాడు. ఆవారాలా తిరుగుతూ అందరితో గొడవలు పెట్టుకునే సిద్దార్థ్‌.. తారా సుతారియాను చూసి తొలి చూపులోనే ఇష్టపడతాడు. తారా కూడా ఇష్టపడుతుంది. అలా ఇద్దరూ పెళ్లి చేసుకుంటారు.
READ ALSO: ఒక జన్మ సరిపోక 600 ఏళ్ల తర్వాత మళ్లీ పుట్టిన సూపర్ స్టార్స్
అంతా బాగానే సాగిపోతున్న వీరి జీవితంలోకి మూడు అడుగుల విలన్ వస్తాడు. అతనే బాలీవుడ్ నటుడు రితేష్ దేశ్‌ముఖ్. చూడటానికి మూడు అడుగులే ఉన్నా అతను చాలా డేంజరస్. కనిపించినవారిని చంపుకుంటూ పోతాడు. అలా సిద్ధార్థ్ జీవితంలోకి కూడా వస్తాడు. సిద్ధార్థ్‌, తారాలను చంపేయాలనుకుంటాడు. కానీ సిద్ధార్థ్ అలా జరగనివ్వడు. ‘ప్రేమ కోసం చంపడానికైనా చావడానికైనా సిద్ధమే’ అంటాడు. ఇందులో రకుల్ ప్రీత్ సింగ్ బార్ డ్యా్న్సర్ పాత్రలో నటించారు. ట్రైలర్ మొత్తంలో రకుల్ కేవలం ఓ ఐటెం పాటలోనే కనిపించారు. సినిమాకు మిలాప్ జవేరీ దర్శకత్వం వహించారు. టీ సిరీస్, ఎమ్మే ఎంటర్‌టైన్‌మెంట్ బ్యానర్లపై భూషణ్ కుమార్, దివ్యా ఖోస్లా కుమార్, క్రిషన్ కుమార్, మోనిషా అడ్వాణీ, మధు భోజ్వానీ, నిఖిల్ అడ్వాణీ సంయుక్తంగా నిర్మిస్తున్నారు.
X
రకుల్, సిద్దార్థ్ కాంబినేషన్‌లో రాబోతున్న రెండో సినిమా ఇది. గతంలో వీరిద్దరూ ‘అయ్యారీ’ చిత్రంలో నటించారు. ఇకపోతే ‘స్టూడెంట్ ఆఫ్ ది ఇయర్ 2’తో బాలీవుడ్ ఎంట్రీ ఇచ్చిన తారా సుతారియాకు ఇది రెండో సినిమా. కానీ ఈ సినిమా బాక్సాఫీస్ వద్ద అట్టర్ ఫ్లాప్‌గా నిలిచింది. ట్రైలర్‌లో ఆమె చాలా అందంగా కనిపించారు. కనీసం ఈ సినిమా అయినా తారాకు బ్రేక్ ఇస్తుందో లేదో చూడాలి. ‘స్టూడెంట్ ఆఫ్ ది ఇయర్’ సినిమాతో బాలీవుడ్‌కు పరిచయమైన నటుడు సిద్దార్థ్ మల్హోత్రా కెరీర్ అంతంత మాత్రంగానే ఉంది సరైన హిట్లు లేక సతమతమవుతున్నాడు. ఈ సినిమాతోనైనా తన కెరీర్ మళ్లీ పుంజుకుంటుందో లేదో వేచి చూడాలి. నవంబర్ 8న ‘మర్జావా’ సినిమా ప్రేక్షకుల ముందుకు రానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.